გაბრიელ ატალი
გაბრიელ ატალი (ფრანგ. Gabriel Attal; დ. 16 მარტი 1989, პარიზი, საფრანგეთი) — ფრანგი პოლიტიკოსი, საფრანგეთის პრემიერ-მინისტრი 2024 წლის 9 იანვრიდან. 2017 წლის ივნისში ეროვნულ ასამბლეაში არჩევის შემდეგ ატალი სწრაფად დაწინაურდა პოლიტიკურ კარიერაში. 2018 წელს გახდა ეროვნული განათლებისა და ახალგაზრდობის მინისტრის მოადგილე, რის შედეგადაც იგი გახადა ყველაზე ახალგაზრდა მინისტრი საფრანგეთის მთავრობის ისტორიაში. 2020 წელს გახდა მთავრობის სპიკერი, 2022 წელს საჯარო ქმედებებისა და ანგარიშების მინისტრი და 2023 წელს ეროვნული განათლებისა და ახალგაზრდობის მინისტრი. 2024 წლის 9 იანვარს ატალი საფრანგეთის პრეზიდენტმა ემანუელ მაკრონმა დანიშნა ელისაბედ ბორნის შემცვლელად საფრანგეთის პრემიერ-მინისტრის თანამდებობაზე. 34 წლის ასაკში იგი გახდა ყველაზე ახალგაზრდა და პირველი ღიად გეი G7-ის ლიდერი (როგორც საფრანგეთის პრემიერ-მინისტრი), ასევე მსოფლიოში მეცხრე ღიად ლგბტ და ყველაზე ახალგაზრდა სახელმწიფოს ან მთავრობის მეთაური. ატალი ერთ-ერთი ყველაზე პოპულარული პოლიტიკოსია საფრანგეთში და ფრანგული მედია ვარაუდობს, რომ იგი არის 2027 წლის საფრანგეთის საპრეზიდენტო არჩევნების პოტენციური კანდიდატი და მაკრონის მემკვიდრე.